kardosdrur/scandi-wiki huggingface dataset:
Gysbert Japicx

Gysbert Japicx, tillige Japiks eller Japix (født 1603 i Bolsward (Boalsert) i Friesland, død 1666) er den mest kendte forfatter, som har skrevet på frisisk.

Japicx var hele sit virksomme liv ansat som skolelærer og kantor i Bolsward. Han debuterede i 1640 med Fryske Tsjerne, en bog med poesi og historier. Det meste af hans værk blev udgivet 1667 af hans ven Simon Gabbema. Senere offentliggjordes tillige deres brevveksling.

Japicx var den første, som anvendte frisisk som litterært sprog efter, at det var ophørt med at blive anvendt som rets- og forvaltningssprog omkring 1580. Han skrev i samme stil som nederlandske og andre europæiske forfattere fra samtiden. Filologen Franciscus Junius lærte sig frisisk af ham. 

Det er Japicx stavemåde, som ligger til grund for hvorledes, frisisk fortsat skrives.

Litteratur 

 Breuker, Ph. 1989. It wurk fan Gysbert Japix. (Doktorafhandling.) Ljouwert: Fryske Akademy
 Terpstra, Piter. 1989. Mjitter fan ús jierren: histoaryske roman oer Gysbert Japiks. Drachten: Friese Pers Boekerij.

Eksterne henvisninger 

 Hjemmeside

Frisland
Forfattere fra Holland
Bolsward

Bolsward () er en by i kommunen Súdwest-Fryslân i provinsen Frisland i Nederlandene. 

Indtil 31. december 2010 var byen en selvstændig kommune. Kommunens totale areal udgjorde 9,42 km2 (hvoraf 0,31 km2 var vand) og dens indbyggertal udgjorde 9.430 indbyggere (2005).

Eksterne henvisninger 

 Kommunens officielle hjemmeside

Byer i Frisland (Nederlandene)
Vlieland

Vlieland () er en kommune i provinsen Frisland i Nederlandene. Kommunens totale areal udgør 315,79 km2 (hvoraf 275,78 km2 er vand), og indbyggertallet er på 1.126 indbyggere (2005). Hovedby og eneste by er Oost-Vlieland. Vlieland udgør tillige den anden ø, regnet fra vest, i økæden De Frisiske Øer (nl. Waddeneilanden; fy. Waadeilannen), som ligger langs kysten af Nederlandene, Tyskland og Danmark. Den lavvandede del af Nordsøen, som ligger mellem økæden og fastlandet, kaldes Vadehavet (nl. Waddenzee; fy. Waadsee eller it Waad).

Den vigtigste næringsvej på Vlieland er turismen. Der er færgeforbindelse med havnebyen Harlingen på fastlandet.

Eksterne henvisninger 
 Officielt websted

Kommuner i Frisland
Mikkel Shafi

Mikkel Ehab Shafi er en dansk restauratør.
Han står bag den Michelin-stjernebelønnede restaurant Kokkeriet og Spisebaren i Illum.
Senest vil han i juni 2013 åbne den libanesiske restaurant Menzel i Rosengården i København.

Shafi er født i Danmark som søn af palæstinensiske forældre og har haft skolegang i Israel.

Ved åbningen af Spisebaren valgte Shafi at forbyde amning på spisestedet, der tidligere havde været et yndet sted for mødregrupper.
Beslutningen kastede en del debat af sig.

Henvisninger 

Restauratører fra Danmark
Renault Captur

Renault Captur er en lille SUV fra bilfabrikanten Renault. Bilen kom på markedet i 2013, efter at den var blevet introduceret på Geneve Motor Show.

Bilen kom på markedet i hjemlandet Frankrig i april 2013, mens Danmark og Tyskland fulgte i juni.

Captur er baseret på samme platform som minibilen Clio, og dens nærmeste konkurrenter er Peugeot 2008, Nissan Juke og Opel Mokka.

Motorer 
 0,9 TCe benzin, 66 kW (90 hk) / 135 Nm
 1,2 TCe benzin, 88 kW (120 hk) / 190 Nm
 1,5 dCi diesel, 66 kW (90 hk) / 220 Nm

Kilder

Eksterne henvisninger 

 Officielt websted 

Captur
SUV'er
Forhjulstrukne biler
Biler introduceret i 2013
Biler fra 2010'erne
Johan Michael Hoffmann

Johan Michael Hoffmann (ca. 1790 i København – 17. juni 1847 i Horseskoven) var en dansk musicus og skovfoged. Blandt hans kompositioner var blandt andet de såkaldte Valdemars Slots Danse (ca. 1850), i kammermusisk stil. Han var gift med Kristine Marie Alsing.

Komponister fra Danmark
Personer fra København
Danskere i 1800-tallet
Forstmænd fra Danmark
Kong Edvards borge og bymure i Gwynedd

Kong Edvards borge og bymure i Gwynedd (engelsk: Castles and Town Walls of King Edward in Gwynedd) blev opført, efter at Edvard 1. af England havde erobret Wales i 1282 – 1213. Fæstningerne er placerede i grevskabet Gwynedd og på den nærliggende ø Anglesey. 

James af St. George (ca. 1230 – 1309) fra Savoyen var arkitekt for fæstningerne.

De vigtigste anlæg er: 
Caernarfon Castle og bymure i Caernarfon (påbegyndt 1283). Her blev Edward 8. af Storbritannien indsat som prins af Wales i 1911. I 1969 fik Charles, prins af Wales den samme titel. 
Conwy Castle og bymure i Conwy (påbegyndt 1283). Byen ligger på den walisiske nordkyst. 
Harlech Castle (påbegyndt 1283), ligger i byen Harlech ved Cardigan Bay (den sydøstlige del af Irske Hav). 
Beaumaris Castle på Anglesey (påbegyndt 1295)

Området blev optaget på UNESCOs Verdensarvsliste i 1986.

Kilder 
 UNESCOs side om verdensarv i Gwynedd (engelsk)

Etableret i 1986
Verdensarvsområder i Wales
Slotte i Wales
ICD-10 Kapitel I - Infektiøse inkl. parasitære sygdomme

ICD-10 Kapitel I - Infektiøse inkl. parasitære sygdomme er det første kapitel i ICD-10 kodelisten. Kapitlet indeholder infektiøse sygdomme.

Se også

 Antibiotikaresistens
 Mikrobiom
 Zoonose

01 - Infektiøse inkl. parasitære sygdomme
Frederick Gilmore

Frederick Garfield "Fred" Gilmore (født 22. maj 1887 i Montreal, Canada, død 17. marts 1969 i Los Angeles) var en amerikansk bokser som deltog i OL 1904 i St. Louis.

Gilmore vandt en bronzemedalje i boksning under OL 1904 i St. Louis. Han kom på en tredjeplads i vægtklassen, fjervægt.

Eksterne henvisninger 

Boksere fra USA
Olympiske boksere fra USA
Personer fra Montreal
Deltagere ved sommer-OL 1904
ICD-10 Kapitel II - Svulster

ICD-10 Kapitel II - Svulster er det andet kapitel i ICD-10 kodelisten. Kapitlet indeholder svulster.

02 - Svulster
Tumor
Creux du Van

Creux du Van [] er en kedeldal i de schweiziske Jurabjerge, på grænsen mellem kantonerne Neuchâtel og Vaud.

Kedeldalen er cirka 1200 meter bred og 500 meter dyb.  Den samlede længde på klippevæggen, der har et lodret fald på omkring 160 meter, er på cirka 4 kilometer.  Området ligger på bjergtoppen Mont Soliat, på mellem 1200 og 1450 meter over havets overflade, og har været under naturbeskyttelse siden 1972.  Siden 1977 har Creux du Van været registreret i Inventaire fédéral des paysages, sites et monuments naturels d'importance nationale (Føderale register over landskaber og naturmindesmærker af national betydning).

Formentlig er kedeldalen opstået ved erosion under istiden.  Bunden er dækket af moræne- og bjergskredsmaterialer, hvorpå der vokser gran- og bøgetræer.  I midten, under den øvre skovløse del af kedeldalen, befinder kilden Fontaine Froide sig; den har hele året en jævn temperatur på 4 °C.

På klippevæggene lever stenbukke og rupicapra.  I år 1770 blev den sidste bjørn i Creux du Van-området skudt.  I hvert af årene 1974 og 1975 blev der udsat et par vilde losser, der var indfanget i Karpaterne i det nuværende Slovakiet.

Det geologisk og botanisk værdifulde område, er også et yndet udflugtsmål, som man til fods bedst kommer til via Noiraigue.  I bil kører man via Couvet eller Saint-Aubin-Sauges til Ferme du Soliat ved kedeldalens øvre kant.

På den skovløse øvre kant, er der anlagt et 2 kilometer langt stengærde, som erstatning for et trådhegn.  Stengærdet blev vederlagsfrit anlagt af en international gruppe, og det kaldes derfor også venskabsmuren.

Ekstern henvisning 

 Neuchâtel Tourisme om Creux du Van

Schweiz' geografi
Blaenavon industrielle landskab

Blaenavon industrielle landskab (engelsk: Blaenavon Industrial Landscape) er en by og et tidligere mineområde i det sydøstlige Wales.

Byen 
Blaenavon (walisisk Blaenafon) er en by i Torfaen i Wales. Den ligger på det sted, hvor floden Lwyd har sine kilder. Byen har omkring 5000 indbyggere (2004).

Industri og minedrift 
Blaenavon voksede op omkring et jernværk, som åbnede i 1788. Dette blev fulgt af stål- og kulmineindustri, og befolkningstallet nåede på et tidspunkt 20.000. Jernværket lukkede i 1900, og kulminen stoppede i 1980. Derefter faldt folketallet.

Verdensarv 
Byen har et minemuseum. Det industrielle landskab, der dækker et område på 3.290 ha, blev optaget på UNESCOs Verdensarvsliste i 2000.

Eksterne henvisninger 
 UNESCOs side om verdensarv ved Blaenavon (engelsk)

Etableret i 2000
Verdensarvsområder i Wales
Minedrift
Fredede industribygninger og tekniske anlæg
Henry Thomas (bokser)

Albert Henry "Harry" Thomas (1. juli 1888 - 13. januar 1963) var en britisk bokser som deltog i OL 1908 i London.

Thomas blev olympisk mester i boksning under OL 1908 i London. Han vandt en guldmedalje i vægtklassen, bantamvægt.

Eksterne henvisninger 
 http://www.sports-reference.com/olympics/athletes/th/harry-thomas-1.html 

Boksere fra Storbritannien
Olympiske mestre fra Storbritannien
Deltagere for Storbritannien ved sommer-OL 1908
Richard Gunn

Richard Kenneth Gunn (16. februar 1871 i London - 23. juni 1961) var en britisk bokser som deltog i OL 1908 i London.

Gunn blev olympisk mester i boksning under OL 1908 i London. Han vandt en guldmedalje i vægtklassen, fjervægt.

Eksterne henvisninger 
 http://www.sports-reference.com/olympics/athletes/gu/richard-gunn-1.html 

Boksere fra Storbritannien
Olympiske mestre fra Storbritannien
Deltagere for Storbritannien ved sommer-OL 1908
Albert Oldman

Albert Leonard Oldman (18. november 1883 - 15. januar 1961) var en britisk bokser som deltog i OL 1908 i London.

Oldman blev olympisk mester i boksning under OL 1908 i London. Han vandt en guldmedalje i vægtklassen sværvægt.

Eksterne henvisninger 
 http://www.sports-reference.com/olympics/athletes/ol/albert-oldman-1.html 

Boksere fra Storbritannien
Olympiske mestre fra Storbritannien
Deltagere for Danmark ved sommer-OL 1908
Åreknude

Åreknuder (også kaldet varicer) er udvidede vener på benene.

Henvisninger 

Sygdomme
Kredsløbets anatomi
Margrethe Agger

Margrethe Winkel Agger (født 13. august 1943 i København) er en dansk tekstilkunstner (billedvæver og grafiker), der har fra 1968 og frem har haft adskillige udstillinger i ind- og udland og udsmykket skoler, rådhuse med mere. Hun er medlem af kunstnersammenslutningen Dansk Gobelinkunst og har siden 1991 undervist på Albertslund Billedskole. Hun er søster til .

Kilder 
 Kraks Blå Bog 2011-12, 
 Margrethe Agger i Den Store Danske
 Margrethe Agger i Dansk Kvindebiografisk Leksikon
 Margrethe Aggers website 
 

Personer i Kraks Blå Bog
Personer i Dansk Kvindebiografisk Leksikon
Tekstilkunstnere fra Danmark
Personer fra København
Danskere i 1900-tallet
Danskere i 2000-tallet
Grafikere fra Danmark
Nationalpark Masoala

Nationalpark Masoala  (Parc National de Masoala) ligger på halvøen Masoala som er en halvø i den nordvestlige del af Madagaskar som grænser til det Indiske Ocean. Halvøen ligger i provinsen Antsiranana i regionen Sava, og har har hovedsageligt et bjergrigt landskab (op til 1.311 meter over havet) og er stort set dækket af tropisk regnskov.

Nationalparken dækker store dele af halvøen, og nogle som også inkluderer nogle koralrev i havet, og nogle afskilte steder ved østkysten og øen Nosy Mangabe. Nationalparken som blev oprettet i 1997 er med et areal på 	2.400 km² (hvoraf de 100 km² er marine), den største på Madagaskar. Den har siden 2007 sammen med fler nationalparker på Madagaskar været på Unescos naturarvsliste samlet under navnet Atsinananas regnskove.

Ud over regnskoven er der en del mangrove i nationalparken. Her lever flere dyr som er kendetegninde for hele øen, f.eks. flere lemurer, aye ayen, tenreker, kamæleoner, flere padder (blandt andet tomatfrøen, Dyscophus antongilli). Lemurarten rød vari (Varecia rubra) forekommer kun her, og madagaskarslangehøgen (Eutriorchis astur) var allerede regnet for uddød , da den i 1993 blev genfundet på Masoala. Også en kødædende plante fra kandebærerslægten, Nepenthes masoalensis, er typisk for området.

Vigen mellem halvøen og Madagaskars fastland besøges mellem juli og september af pukkelhvaler, der føder deres unger der.

Omkring nationalparken er der en overgangszone hvor økologisk skovbrug er tilladt. Flere udenlandske projekter hjælper befolkningen med opgaven.

Madagaskars regering satser på økoturisme i nationalparken. Store dele af besøgsafgiften går til udviklingsprojekter. I parken er der ingen faste overnatningssteder. Besøgende skal enten overnatte i telt eller starte sine dagsrejser fra hoteller udenfor parken. Da der ikke er større veje anvender turister vandringsstier eller bådturer.

Referenser 

 Alex Rübel, Mathew Hatchwell, James MacKinnon: Masoala - Das Auge des Waldes. Th. Gut Verlag, Stäfa 2003, 
 Om Nationalparken  på parcs-madagascar.com

Madagaskars geografi
Verdensarvsområder i Afrika
Nationalparker i Afrika
Kita (Tokyo)

er et bydistrikt i Tokyo i Japan.

Det er et af de 23 specielle bydistrikter, der tilsammen udgør Tokyos historiske bykerne. Distriktet ligger i den nordlige del af Tokyo og har  indbyggere. På engelsk kalder distriktet sig selv for City of Kita.

Pr 2008 havde distriktet et befolkningstal på 332.140 og en befolkningstæthed på 16.140 personer per km². Arealet var på 20,59 km².

Geografi 
Navnet Kita, betyder "nord" og henviser til at det er det nordligste af Tokyos 23 bydistrikter. Mod nord grænser det i Saitama-præfekturet op til Kawaguchi og Toda. I øst, syd og vest ligger bydistrikterne:: Adachi, Arakawa, Itabashi, Bunkyou og Toshima.

Floderne Arakawa-floden og Sumida-floden løber igennem distriktet.

Historie 
Bydistriktet er etableret 15. marts 1947.

Attraktioner 
Asukayama Park
Ukima Park
Chūō Park (tidligere Camp Oji)
Furukawa Garden
Nanushi-no-taki Park
Oji Shrine
Oji Inari helligdom

Notable personer fra Kita 
Kōbō Abe, forfatter
Kyoko Fukada, model, skuespiller og sanger
Kiyoshi Kodama, skuespiller

Kilder

Eksterne henvisninger 

 

Bydistrikter i Tokyo
Strilekrigen

Strilekrigen fandt sted i Bergen i Norge den 18. april 1765, da omkring 2.000 bønder fra Nordhordland strømmede ind til byen for at protestere mod en hård og vilkårlig virkende ekstraskat. Protesterne var heftige, de gik især ud over stiftamtmanden Ulrik von Cicignon og den lokale foged.

Resultatet var på den ene side, at et par bønder endte med fæstningsarbejde på livstid efter at være blevet benådede fra dødsdom, og på den andre side, at bønderne blev hørt ved, at der blev mere orden på skatteopkrævingen efter dette.

Ekstraskatten blev afviklet i hele Norge i 1772. I Danmark blev den stående.

Eksterne henvisninger
 Bergen byleksikon, om Strilekrigen
 Bergen byleksikon på nett, om Striler

Norges historie
Bergen
Begivenheder i 1765
Helle Aggernæs

Karin Helle Aggernæs (født 23. september 1950 i Sundsvall) er en dansk speciallæge i psykiatri, der har været medlem af Retslægerådet, bestyrelsesmedlem i Overlægeforeningen og gennem mere end 20 år overlæge, ledende overlæge eller klinikchef ved psykiatriske afdelinger i Københavnsområdet.

Publikationer 
 "Aggernaes KH" i PubMed

Kilde 
 Kraks Blå Bog 2011-12, 

Personer i Kraks Blå Bog
Psykiatere fra Danmark
Danskere født i Sverige
Danskere i 1900-tallet
Danskere i 2000-tallet
Anne-Birgitte Albrectsen

Anne-Birgitte Albrectsen (født 18. juli 1967 i Vejle) er en dansk jurist og diplomat, der siden oktober 2022 har være Administrerende Direktør for ABA Global Action.

Fra 2015 til 2021 var hun CEO i den humanitære organisation Plan International Inc.

Anne-Birgitte Albrectsen er tidligere vice-eksekutivdirektør i FN's Befolkningsfond (UNFPA), en post, som FN's generalsekretær, Ban Ki-moon, udpegede hende til den 13. januar 2012.

Før stillingen i UNFPA var Albrectsen centerchef for Udenrigsministeriets Ressourcecenter.

Siden 1. januar 2008 har hun været Ridder af Dannebrog.

Referencer

Eksterne henvisninger 
 , pressemeddelelse fra FN
 Kraks Blå Bog 2011-12, 

Diplomater fra Danmark
Jurister fra Danmark
Personer i Kraks Blå Bog
Afdelingschefer fra Danmark
Riddere af Dannebrog
Danskere i 1900-tallet
Danskere i 2000-tallet
Personer fra Vejle
Havtaske (svømning)

En havtaske er en genstand der bruges ved svømning i åbent vand til opbevaring af værdigenstande og til at øge svømmerens synlighed i vandet. Havtasken er udviklet af den amerikanske organisation International Swimming Hall of Fame, og på engelsk kaldes den SafeSwimmer Float eller Swim Safety Device. Havtasken fås i to forskellige størrelser og den store udgave af havtasken kan indeholde tøj eller et håndklæde. Havtasken har en kraftig farve, som øger svømmerens synlighed i vandet.

Brug 
Havtasken kan benyttes til at opbevare værdigenstande mens man svømmer, f.eks. bilnøgler eller mobiltelefon. De ting, som skal med på svømmeturen, lægges i et separat rum i havtasken, hvorefter den lukkes. Derefter blæses der luft i tasken gennem en lille ventil, indtil tasken er fyldt med luft. Havtasken spændes derefter om livet på svømmeren. Havtasken generer ikke svømningen og giver ikke en masse dødvægt, der skal trækkes med. Hvis der holdes en pause undervejs i svømningen, kan havtasken også bruges til at hvile armene på. Det er derimod ikke hensigtsmæssigt, at åbne tasken mens svømmer og taske befinder sig i vandet, da der kræver at luften skal lukkes ud af tasken inden der kan åbnes til de opbevarede genstande. Der vil da være en en risiko for, at der kommer vand ned i havtaskens ellers tørre opbevaringsrum.

Sikkerhed 
En svømmer i åbent vand er ikke ret synlig, og svømmes der med våddragt, er det næsten umuligt at se svømmeren, før denne er helt tæt på. Af sikkerhedsmæssige grunde bør åbent vand-svømmere derfor bruge en kraftigt farvet badehætte. Øget synlighed kan opnås ved at medbringe en havtaske på svømmeturen, idet havtasken flyder ovenpå og hele tiden kan ses. Selvom en svømmer er "gemt" bag en bølge, ses havtasken på toppen af bølgen. Det betyder, at svømmere altid kan orientere sig om, hvor deres svømmemakker befinder sig, og samtidig er svømmeren meget mere synlig for både, kajakker, surfere o.a.

Eksterne henvisninger 
 SafeSwimmer Float 
 Om havtasken på swimout.dk

Kilder 

Åbent vand-svømning
Tasker
Svømmeudstyr
Sikkerhed
Rinaldo Capello

Rinaldo "Dindo" Capello (født 17. juni 1964 i Asti, Italien) er en italiensk langdistance racerkører. Capello er bedst kendt som vinder af 3 udgaver af 24-timers racerløbet i Le Mans, alle 3 sammen med den danske racerkører Tom Kristensen.

Resultater over 24 timers løbet i Le Mans

Eksterne henvisninger 

 

Motorsportsfolk fra Italien
Wimbledon-mesterskabet i damedouble 2013

Wimbledon-mesterskabet i damedouble 2013 var den 91. damedoubleturnering ved Wimbledon-mesterskaberne i tennis. Mesterskabet blev vundet af Hsieh Su-Wei og Peng Shuai, som i finalen besejrede Ashleigh Barty og Casey Dellacqua med 7–6(7–1), 6–1.

De forsvarende mestre, Serena og Venus Williams, som i 2012 vandt titlen for femte gang, forsvarede ikke deres titel.

Hovedturnering

Spillere 
Hovedturneringen havde deltagelse af 64 par. Heraf havde 55 par kvalificeret sig i kraft af deres ranglisteplacering pr. 17. juni 2013, mens fire par spillede sig igennem kvalifikationen. Derudover modtog fem par et wildcard (WC).

Resultater

Kvartfinaler, semifinaler og finale

Første til tredje runde

Se også 
 Wimbledon-mesterskabet i herresingle 2013
 Wimbledon-mesterskabet i damesingle 2013
 Wimbledon-mesterskabet i herredouble 2013
 Wimbledon-mesterskabet i mixed double 2013

Kilder / eksterne henvisninger 
 Wimbledon 

Damedouble 2013
2013
Niels Knagenhielm

Niels Tygesøn Knagenhielm, født Knag (11. maj 1661 på Vågenæs på Søndmøre – 19. maj 1737) var en norsk lagmand.

Han var søn af Tyge Nielsen Castberg, vistnok fra Kastbjerg Sogn i Nørreherred (Randers Amt), der 1650 havde taget borgerskab i Bergen, men 1656 igen opsagde samme, da han blev sorenskriver på Søndmøre, hvor han blev gift med fogden Niels Jacobsen Knags datter Maren. Den efter morfaderen opkaldte søn Niels Knag fødtes på Vågenæs på Søndmøre 11. maj 1661, var i 1670-80-årene i huset hos sin svoger, sorenskriver Søren Bartrum i Gudbrandsdalen, og blev 1685 udnævnt til sorenskriver og 1688 tillige til foged i Finmarken, i hvilken egenskab han 1690 foretog en rejse til den russiske by Kola eller Malmis for at hævde kongens prætention på Nordfjeld og at indkræve skat af fællesdistrikterne. Over denne rejse forfattede han en ret interessant beskrivelse, der 1751 blev trykt i Danske Magazin (V, 273 ff.). I disse stillinger skal han have erhvervet anselige midler, der yderligere forøgedes gennem hans to ægteskaber. Efter at han i 1688 var blevet vicelagmand i Stavanger og 1693 i Bergen, opnåede han 1695 at blive virkelig lagmand i Bergen og købte 1710 af stiftamtmand Iver von Ahnen dennes tre sædegårde i Sogn, Kaupanger, Stedje og Losne, af hvilke den første endnu er i slægtens eje. Dette gjorde ham det ønskeligt at nobiliteres eller at komme i rangen, og han opnåede det første 1721, da han blev adlet med navnet Knagenhielm, og det sidste 1733, idet han da blev virkelig justitsråd. Han ejede derhos gården Hop på Askøen ved Bergen, som han en tid lang beboede. Han døde 19. maj 1737 og havde to gange været gift: 1. gang 25. september 1695 med Abel Margrethe Hansdatter (født i Bergen 1676), datter af toldforvalter i Bergen Hans Clausen og Ingeborg Pedersdatter Lem; 2. gang 17. maj 1702 med Veronica Elisabeth Hjort (død 1713), datter af den 1682 adlede justitsråd og landkommissarius Hans Christophersen Hiort til Sten.

Kilder 
 
 Bernt Moe, Tidsskrift for den norske Personalhistorie, I, 230. II, 101 f.

Embedsmænd fra Norge
Justitsråder fra Danmark
Nordmænd i 1600-tallet
Nordmænd i 1700-tallet
Godsejere fra Norge
Rejsebogsforfattere fra Norge
Niels
12 Meter Ohne Kopf

12 Meter Ohne Kopf (på dansk: 12 meter uden hoved) er en tysk film fra 2009, der foregår på Østersøen i 1401. Filmen handler om den tyske folkehelt piraten Klaus Størtebeker. Titlen kommer fra legenden om hans død, da han blev taget til fange og henrettet af Hanseforbundet. Han slog han en handel af med Hanseforbundet, der lovede at løslade dem af hans mænd, som han kunne gå forbi, efter han var blevet halshugget. Hans krop skulle have gået 12 meter inden han kollapsede.

Handling 
Filmen foregår i 1401 i slutningen af piraternes Klaus Störtebeker og Gödeke Michels' æra. Efter en længere periode uden nogen plyndringer, dukker der langt om længe et skib op i horisonten. Störtebeker bliver dog voldsomt såret i forsøget på at overtage skibe et forsmædeligt nederlag. Ikke alene er deres skib ikke længere i god forfatning, men Störtebeker beynder at lide af angst og tvivl om sin tilværelse som pirat. Han bliver tiltrukket af den smukke kvinde Bille, mens Michel bliver afvist af den frisiske prinsesse Okka.

I samme øjeblik som besætning har gjort mytteri og 2. kaptajnen Michels er ved at give op, opdager de et enestående våben ombord på deres skib. Snart efter går det atter godt med plyndringerne, og deres håb stiger. Hanseforbundet beslutter at konsolidere deres magt og gå i krig mod pirater. Störtebeker og Michels er tvunget til at beslutte: At leve som en landmænd eller at dø som en pirat.

Produktion 

Filmen blev filmet i Kappel i Slesvig-Holsten, Barth, hansestaden Stralsund i Mecklenburg-Vorpommern og på Middelaldercentret ved Nykøbing Falster i Danmark.
Ansatte fra museet i Danmark medvirkede som statister, og museumsinspektøren Kåre Johannessen i en mindre rolle

Filmen havde premiere i Husum i Sydslesvig. Udgifterne til filmen beløber sig til seks millioner euro.

Medvirkende 
 Ronald Zehrfeld som Klaus Størtebeker
 Matthias Schweighöfer som Gottfried Michaelsen
 Oliver Bröcker som Lupe
 Hinnerk Schönemann som Keule
 Jacob Matschenz som Nolle
 Franziska Wulf som Bille
 Jana Pallaske som Okka
 Devid Striesow som Simon af Utrecht
 Alexander Scheer som Herman Lange
 Milan Peschel som Nicolaus Schocke
 Detlev Buck som våbenhandler
 Peter Kurth som Keno Tom Brooke
 Matthias Klimsa som Wirt
 Simon Gosejohann som Fokko Johannson
 Armin Sauer som Kaufmann
 Ferris M.C. som Beule
 Jörg Knebel som Wärter 2
 Sven Hönig som Landratte 1
 Achim Reichel som bøddel
 Kåre Johannessen (krediteret som "Kore Johannessen") som lensherre

Referencer

Eksterne henvisninger 
 

Tyske film fra 2009
Tysksprogede film